प्रदेश के 10 शहरों में छापा, नकली दवाएं बरामद हुईं
नकलीदवाओं का कारोबार पूरे प्रदेश में फैला है। औषधि नियंत्रक विभाग ने शुक्रवार को सीकर, झुंझुनूं, चूरू, जोधपुर, जयपुर, श्रीगंगानगर सहित 10 बड़े शहरों में छापा मारी की है। सीकर में तापड़िया बगीची स्थित तोदी ड्रग्स स्टोर पर विभाग ने कार्रवाई की। यह दवाओं की होलसेल की दुकान से पेन-40 और पेटाेसिड डीसीआर दवा के सैंपल लिए गए। विभाग ने 900 टेबलेट जब्त की है। यह दवाएं भी श्रीगंगानगर के एक दुकानदार से मंगवाई गई थी।
पेन-40 नामक दवा एसिडिटी और पेटोसिडी डीसीआर उल्टी एसिडिटी के काम आती है। खास बात यह है कि दवा बेचने वाली फर्म का नाम श्याम मेडिकल एजेंसी है, जिसका लाइसेंस सात साल पहले निलंबित हो चुका है। अब तक मारे गए छापों में सभी दवाएं श्याम मेडिकल एजेंसी के जरिए बेची गई है। औषधी नियंत्रक विभाग ने कहा है कि राजस्थान में नकली दवाओं का पहला मामला सामने आया है। दिलचस्प यह भी है कि सात साल से नकली दवाओं का कारोबार चलाने वाले हरिकेश यादव की विभाग के पास कोई फोटो है पता।
भास्कर हरिकेश का फोटो ढूंढ लाया। दैनिक भास्कर पड़ताल में सामने आया कि श्याम मेडिकल एजेंसी नाम की एजेंसी साल 2010 में ही बंद हो गई थी। टीबा वाली ढाणी तन खिरोटी के निवासी हरिकेश यादव अजीतगढ़ में श्याम मेडिकल एजेंसी नाम से दुकान चलाता था। गड़बड़ी मिलने पर औषधि नियंत्रक विभाग ने साल 2010 में दुकान का लाइसेंस निलंबित कर सीज कर दिया। कुछ साल पहले अजमेर में भी नकली दवा से जुड़ी जानकारी हाथ लगी थी। उस वक्त जांच में इस शख्स ने विभाग को दवा बेचने से इनकार कर दिया था।
hin_Deva hin_Deva hin_Deva hin_Deva